Coigeartú ar an gcreat airgeadais ilbhliantúil i gcomhréir le hAirteagal 7 de Rialachán (AE, Euratom) 2020/2093 ón gComhairle lena leagtar síos an creat airgeadais ilbhliantúil do na blianta 2021 go 2027

1.Réamhrá

In Airteagal 7 de Rialachán 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil do na blianta 2021-2027 (Rialachán CAI), déantar foráil maidir le coigeartú ar an gcreat airgeadais ilbhliantúil (‘CAI’) i gcás glacadh déanach rialacha nó clár faoi bhainistíocht roinnte:

1.I gcás ina nglacfaí rialacha nó cláir nua faoi bhainistíocht roinnte tar éis an 1 Eanáir 2021 i ndáil leis na Cistí Struchtúracha, leis an gCiste Comhtháthaithe, leis an gCiste um Aistriú Cóir, leis an gCiste Eorpach Talmhaíochta um Fhorbairt Tuaithe, leis an gCiste Eorpach Muirí agus Iascaigh, leis an gCiste Tearmainn agus Imirce, leis an gCiste Slándála Inmheánaí agus leis an Ionstraim um Bainistiú Teorainneacha agus um Víosaí faoin gCiste um Bainistiú Comhtháite Teorainneacha, aistreofar na méideanna a fhreagraíonn do na leithdháiltí nár úsáideadh in 2021 chuig gach ceann de na blianta 2022 go 2025 i gcionmhaireachtaí comhionanna, agus déanfar uasteorainneacha comhfhreagracha CAI a choigeartú dá réir sin.

2.Cuirfidh an Coimisiún toradh aon choigeartuithe faoi mhír 1 in iúl do Pharlaimint na hEorpa agus don Chomhairle.

De thoradh an chomhaontaithe dhéanaigh faoi CAI 2021-2027, níor glacadh na gníomhartha dlí éagsúla lena leagtar síos forálacha chun na cistí a chur chun feidhme ach faoi lár 2021: Ciste Forbraíochta Réigiúnaí na hEorpa (CFRE), an Ciste Comhtháthaithe (CC), Ciste Sóisialta na hEorpa (CSE+), an Ciste um Aistriú Cóir (CUAC), an Ciste Eorpach Muirí agus Iascaigh (CEMI), an Ciste um Thearmann, Imirce agus Lánpháirtíocht (CTIL), an Ciste Slándála Inmheánaí agus an Ionstraim um Bainistiú Teorainneacha agus um Víosaí faoin gCiste um Bainistiú Comhtháite Teorainneacha (IBTV). I gcás an Chiste Eorpaigh Talmhaíochta um Fhorbairt Tuaithe (CETFT), glacadh an rialachán idirthréimhseach do na blianta 2021 agus 2022 i mí na Nollag 2020.

Dá bhrí sin, ní rabhthas in ann formhór na gclár (cé is moite de chláir CETFT a glacadh go hiomlán in 2021) a ghlacadh in 2021 agus ní raibh go leor dul chun cinn déanta ina leith chun go dtairbheoidís den nós imeachta maidir le leithreasuithe a thabhairt anonn faoi Airteagal 12(2)(a) den Rialachán Airgeadais. Tá leithdháiltí nár úsáideadh in 2021 ná nár tugadh anonn le haistriú chuig blianta ina dhiaidh sin trí CAI a choigeartú i gcomhréir le hAirteagal 7 de Rialachán CAI.

Tá Dréachtbhuiséad Leasaitheach 1/2022 ag gabháil leis an gcoigeartú ar uasteorainneacha CAI, lena léirítear tionchar an aistrithe sin ar leithreasaithe faoi chomhair gealltanas 2022. Is coinníollacha riachtanacha iad coigeartú agus glacadh an Bhuiséid Leasaithigh chun na cláir uile nár glacadh in 2021 – tríd an gcéad tráthchuid de ghealltanais bhuiséadacha agus trí réamh-mhaoiniú a íoc faoi na cláir sin – a chur chun feidhme in 2022.

2.Raon feidhme an choigeartaithe

Níl feidhm ag Airteagal 7 de Rialachán CAI ach amháin maidir leis na naoi gciste a shainaithnítear faoi Airteagal 7(1) (na Cistí), agus sa bhreis air sin, níl feidhm aige ach maidir leis an gcuid sin de na cistí sin arna leithdháileadh lena gcur chun feidhme faoi bhainistíocht chomhroinnte.

Tá feidhm ag an gcoigeartú i gcás ina nglacfaí rialacha nó cláir nua faoi bhainistíocht roinnte tar éis an 1 Eanáir 2021. I gcás ina ndéantar foráil i gComhaontuithe Comhpháirtíochta, a cheanglaítear faoi Rialachán na bhForálacha Coiteanna (RFC) i gcás cistí áirithe, maidir le ranníocaíochtaí ó chistí RFC le cláir eile nó le cistí eile faoi Airteagail 14 agus 26 de RFC, ní áireofar ranníocaíochtaí den sórt sin san ath-chlársceidealú ach amháin i gcás ina n‑áirítear an ionstraim is faighteoir sna Cistí a shainaithnítear faoi Airteagal 7(1) de Rialachán CAI. Áirítear acmhainní ó CFRE faoi Chomhar Críochach Eorpach/Interreg faoi Cheannteideal 2a san ath-chlársceidealú.

I gcás na gCistí uile, gníomhaíochtaí arna gcur chun feidhme ag an gCoimisiún faoi bhainistíocht dhíreach (amhail cúnamh teicniúil ar thionscnamh an Choimisiúin faoi na Cistí uile, gníomhaíochtaí nuálacha nó comhpháirteanna bainistíochta dírí nó indírí de CSE+, de CEMID, de CTIL, den Chiste Slándála Inmheánaí (CSI) agus de IBTV) chomh maith leis na suimeanna arna n‑aistriú ón gCiste Comhtháthaithe chuig an tSaoráid um Chónascadh na hEorpa, eisiatar ón ath-chlársceidealú iad, toisc nach gcumhdaítear iad le cláir de réir bhrí Airteagal 7 de Rialachán CAI.

I gcás CTIL, CSI agus IBTV, eisiatar leithdháiltí le haghaidh na Saoráidí Téamacha faoi seach ón ath-chlársceidealú, fiú más féidir na gníomhaíochtaí sin a chur chun feidhme faoi bhainistíocht chomhroinnte.

Ranníocaíochtaí ó ionstraimí agus ó chláir eile, lena n‑áirítear iad siúd faoi Cheannteideal 6, leis na Cistí dá dtagraítear in Airteagal 7(1) de Rialachán CAI, eisiatar iad ón ath-chlársceidealú.

3.Torthaí an choigeartaithe

Is é EUR 48 988 299 856 i bpraghsanna reatha atá i leithdháiltí i leithreasuithe faoi chomhair gealltanas nár úsáideadh in 2021 le haghaidh cláir faoi bhainistíocht roinnte de réir bhrí Airteagal 7 de Rialachán CAI. Comhfhreagraíonn sé sin do leithreasuithe faoi chomhair gealltanas 2021 a bhí beartaithe lena gcur chun feidhme faoi bhainistíocht roinnte, ach nárbh fhéidir a úsáid in 2021 ná a thabhairt anonn go 2022 toisc gur glacadh na cláir chomhfhreagracha go déanach.

Léirítear sa tábla thíos an dáileadh de réir Ciste de na gealltanais 2021 atá le cur chun feidhme faoi bhainistíocht roinnte, agus idirdhealú á dhéanamh idir iad siúd a gealladh in 2021 agus iad siúd arna dtabhairt anonn agus iad siúd atá le haistriú faoi Airteagal 7 de Rialachán CAI:

(EUR, praghsanna reatha) Ciste Leithdháileadh 2021 Glactha 2021 Tabhairt anonn Le haistriú

faoi Airteagal 7 de Rialachán CAI Ciste Sóisialta na hEorpa+ CSE+ 12 703 321 468 0 0 12 703 321 468 Ciste Sóisialta na hEorpa+ - Ranníocaíocht leis an gCiste um Aistriú Cóir CSE+ / CUAC 14 353 437 0 0 14 353 437 Ciste Sóisialta na hEorpa+ - Ranníocaíocht leis an Ionstraim um Bainistiú Teorainneacha agus um Víosaí CSE+ / IBTV 23 084 677 0 0 23 084 677 An Ciste Comhtháthaithe CC 4 667 326 227 0 0 4 667 326 227 An Ciste Comhtháthaithe - Ranníocaíocht leis an Ionstraim um Bainistiú Teorainneacha agus um Víosaí CC / IBTV 11 942 427 0 0 11 942 427 Ciste Forbraíochta Réigiúnaí na hEorpa CFRE 27 682 703 881 0 0 27 682 703 881 Ciste Forbraíochta Réigiúnaí na hEorpa - Ranníocaíocht leis an gCiste um Aistriú Cóir CFRE / CUAC 57 412 634 0 0 57 412 634 Ciste Forbraíochta Réigiúnaí na hEorpa - Ranníocaíocht leis an Ionstraim um Bainistiú Teorainneacha agus um Víosaí CFRE / IBTV 45 229 523 0 0 45 229 523 Ciste Forbraíochta Réigiúnaí na hEorpa - Comhar Críochach CFRE/CC 1 216 170 898 0 0 1 216 170 898 Fo-Iomlán Cheannteideal 2a 46 421 545 172 0 0 46 421 545 172 An Ciste um Aistriú Cóir CUAC 1 133 029 041 0 0 1 133 029 041 An Ciste Eorpach Muirí, Iascaigh agus Dobharshaothraithe CEMID 648 270 207 0 0 648 270 207 An Ciste Eorpach Muirí, Iascaigh agus Dobharshaothraithe - Ranníocaíocht leis an Ionstraim um Bainistiú Teorainneacha agus um Víosaí CEMID / IBTV 1 376 095 0 0 1 376 095 Fo-Iomlán Cheannteideal 3 1 782 675 343 0 0 1 782 675 343 An Ciste um Thearmann, Imirce agus Lánpháirtíocht CTIL 397 437 000 0 0 397 437 000 An Ionstraim um Bainistiú Teorainneacha agus um Víosaí faoin gCiste um Bainistiú Comhtháite Teorainneacha IBTV 278 499 341 0 0 278 499 341 Fo-Iomlán Cheannteideal 4 675 936 341 0 0 675 936 341 An Ciste Slándála Inmheánaí CSI 108 143 000 0 0 108 143 000 Fo-Iomlán Cheannteideal 5 108 143 000 0 0 108 143 000 IOMLÁN 48 988 299 856 0 0 48 988 299 856

De réir Airteagal 7 de Rialachán CAI, na leithdháiltí nár úsáideadh in 2021 agus nach dtugtar anonn, aistrítear iad i gcionmhaireachtaí comhionanna chuig gach ceann de na blianta 2022 go 2025 mar a léirítear sa tábla thíos.